Se, mikä tekee sinusta erilaisen,
tekee sinusta erityisen.
Teidän täytyy toivoa,
jotta muistatte, että te kaikki voitte olla sankareita.
Ei se, mitä tämän alla on,
vaan tekoni määrittelevät minut.
Tämän naamion alla on muutakin kuin keho.
Tämän alla on idea.
Ja ideat ovat luodinkestäviä.
Paperilta pikseleiksi -
DC Comics on synnyttänyt uusia ideoita yli 80 vuotta.
Jokainen tekijöiden sukupolvi tuo oman näkökulmansa -
ja näkemyksensä DC:n ikonisiin hahmoihin.
Mietimme paljon sitä, miten hahmon sisin olemus,
sen ydin,
ilmaistaan niin, että se kuvastaa nykymaailmaa.
Emme synny hyviksi emmekä pahoiksi.
Valintamme määrää kohtalomme.
Nyt ei muutu vain mytologia,
vaan tarinoiden kertomistapa ja niiden kertojat.
En malta odottaa kuvaamistanne.
En ole koskaan nähnyt -
niin paljon vahvoja, upeita naisia.
Tästä tulee historiaa.
DC:n hahmoissa on särmää.
Pidän siitä.
Maailma tarvitsee tarinoita, jotka näyttävät itsemme -
ja sen, millaisiksi haluamme.
Mutta käykö niin, että yhä laajeneva DC Universe -
venyttää ikonisia hahmojaan -
murtumispisteeseen saakka?
DC on tällä hetkellä risteyskohdassa.
Yritämme rakentaa tulevaisuutta -
unohtamatta menneisyyttä.
Sarjakuvat antavat tuntua mahdollisuuksista.
Niissä näkyy parempi puolemme.
PERUSTAJA
Niissä näkyy tulevaisuus.
Jos sarjakuvat edustavat tulevaisuutta ja pyrkimyksiä niin,
että mustaihoiset jätetään syrjään,
emme kuulu tulevaisuuteen -
emmekä kenenkään pyrkimyksiin.
Halusimme olla osa sitä.
Tajusin, että se onnistuu vain, jos teemme sen itse.
Musta tietoisuus -liike alkoi näkyä 90-luvulla.
Mustien tietoisuutta.
Se loi ilmapiirin yhteiskuntaan -
ja koko maailmaan,
mutta se ei näkynyt sarjakuvissa.
Ideana oli koota mustia tekijöitä -
ja luoda hahmoja,
jollaisia sarjakuvissa ei ollut nähty.
Tekisimme omat tarinamme.
Ne piti suodattaa kokemustemme kautta.
Kokenut piirtäjä Denys Cowan -
sekä Dwayne McDuffie, Derek Dingle ja Michael Davis -
loivat Milestone Median vuonna 1991.
MILESTONE MEDIA INC:IN PERUSTAMINEN
Heiltä ei puuttunut ideoita,
vaan sijoittaja ja jakelija.
DC oli siihen aikaan eräs mahdollinen kumppani,
joka saattoi olla avoimempi meidän ideoillemme.
Siksi lähestyimme heitä ensin.
ETNISYYTTÄ
DC COMICS TUKEE HAHMOJA RASISMIA VASTAAN
On erittäin harvinaista,
että alan vanhin ja konsernimaisin toimija...
KUSTANTAJA
...oli mullistaja ja suunnannäyttäjä. Me olimme sitä.
SUURI PAMAUS OLI VASTA ALKUA...
DC:n tuella -
Milestone pyrki ensimmäiseksi menestyneeksi sarjakuvayhtiöksi,
jonka omistajat olivat värillisiä.
Heidän hahmonsa käänsivät supersankarien arkkityypit päälaelleen.
Muukalainen ei saapunut toiselta planeetalta -
ja pudonnut Maahan Kentin pariskunnan hoiviin.
Muukalaisen toiselta planeetalta löysivätkin orjat.
Afroamerikkalaiset kirjoittajat ja piirtäjät -
loivat hahmoja, käsittelivät elämäänsä ja ilmaisivat...
YKSI PERUSTAJISTA
...henkilökohtaisia asioita supersankarien kautta.
Emme valinneet käsiteltävää aihetta.
Halusimme kertoa upeita tarinoita.
Monet teemat -
koskivat poliisien väkivaltaa ja rodullista epätasa-arvoa.
Niitä ei käsitelty, mutta me teimme niin.
Hahmoja ja henkilöitä oli paljon.
Monimuotoisuus monimuotoisuuden sisällä oli todella vaikuttavaa.
Viihdyttäminen oli etusijalla,
mutta asioita käsiteltiin ärhäkästi ja aidosti.
Kun olin nuori,
en nähnyt itseni kaltaisia ihmisiä -
sarjakuvissani.
Kun heitä ilmestyi,
he olivat joko konnia tai hauskoja sivuhenkilöitä.
KIRJOITTAJA
He eivät olleet sankareita.
Keräsin Milestonen julkaisemia lehtiä.
Sain niistä tunteen, että kuka vain voi olla sankari.
Asettuessaan vakiintuneita supersankareita vastaan -
Milestonen hahmot kieltäytyivät muuttumasta.
Perustajat saivat kuitenkin vastaansa pääosin valkoisen alan vastarinnan.
Tapasimme DC:n johtajistoa.
Markkinointi- ja myynti-ihmiset sanoivat,
etteivät he voi myydä mustia sarjakuvia.
Koimme sellaista jatkuvasti.
Ne, joiden piti auttaa meitä myymään teoksiamme,
olivat niitä, jotka eivät uskoneet työhömme.
Milestonen väki teki enemmän ilmaista työtä -
kuin kenenkään tarvitsisi tehdä.
He olivat intohimoisia ja päättäväisiä.
Milestone muutti sarjakuvia,
ja ne saavuttivat aivan uudenlaisia lukijoita.
Uudet hahmot houkuttivat faneja,
kun Tim Burtonin Batman palasi valkokankaalle.
Michael Keaton pukeutui taas viittaan,
ja seurana oli kissamainen Michelle Pfeiffer.
Minä olen Kissanainen.
Kuule karjuntani.
Arvoituksellinen lepakkomies kiinnosti faneja yhä enemmän,
joten Bruce Timm suunnitteli aivan uuden animaatiosarjan.
Hän kuvitteli synkän, karun Gothamin,
jota ei lauantaiaamuisin nähty.
Tää on Tiny
Ja Toony
Siinäs sen nyt kuulit
Lauantaiaamun piirretyt -
olivat lasten piirrettyjä. Sitä ei saa unohtaa.
Niissä ei voi lyödä liikaa.
Ne eivät saa olla pelottavia.
Pitää olla naurua ja muuta.
Se ei ollut meille tarpeen.
Ylempää tuli meille viesti:
"Tehkää Batmanista haluamanne."
Tiesimme, mitä emme halua.
Emme halunneet piirrettyä...
KAPTEENI PLANEETTA
...joka oli muiden kaltainen.
Halusimme sarjan viehättävän lapsia,
sillä he olivat kohdeyleisömme.
VASTAAVA TUOTTAJA
Halusimme, että aikuisetkin voivat katsoa sitä.
PANKKI
Näin Brucen piirrostyylin -
kuvakäsikirjoituksista ja sitten itse animaation -
sekä Shirley Walkerin lisäämän musiikin -
ja äänet.
Unelmani toteutui.
Lapset pitivät siitä.
Samoin aikuiset.
Sarjakuvafanit pitivät siitä.
Se oli niitä harvinaisia kertoja, kun ryhmätyössä -
kaikki osui kohdalleen heti.
Sarjassa oli Batmanin klassikkokonnia -
sekä Gothamin yllättäjä.
Harley Quinn. Hauska tavata.
Hän oli Jokerin vitsaileva apuri Harley Quinn.
Harleylla oli vaatimaton alku.
Kirjoitin jaksoa nimeltä "Jokerin suosio".
Ajattelin, että Jokeri tarvitsi kätyreitä.
Pari korstoa ja ehkä tytön.
En ajatellut muuta.
Aivan niin!
Kun keksin hahmoa,
mietin, että ehkä hänen vitseilleen -
naurettaisiin enemmän kuin Jokerin vitseille.
Hansikaslokeroista voi löytyä vaikka mitä.
Kun saa kehitellä näitä hahmoja,
on kuin leikkisi hiekkalaatikolla kaikkien yhteisillä leluilla.
Vaikka loin itse hahmon,
saan leikkiä sillä vain hetken aikaa.
Kun gothamilaiset kuulevat nimeni,
haluan heidän laskevan alleen.
Haluan maistaa sitä.
Haluat maistaa...
Tämä on aikuista kamaa.
No niin. Kokeillaan kohtausta.
Olet keskellä kiivasta ammuskelua.
Minä... tykkään tieteestä.
Kuulosta vilpittömältä.
Minä... tykkään tieteestä.
Tämä on aikuisten sarja.
NÄYTTELIJÄ
En suosittele sitä pikkulapsille.
Aikuisten sarjassa pitää olla Harley Quinn.
Enkö ole pähkähullu ja sekoita asioita?
Hän on ärhäkkä.
Suurimman osan ajasta minä huudan ja kiroilen,
mikä on hyvin terapeuttista.
...kuuseen. Minä pohdin asioita!
Kiitos.
Hän on sekopää mutta myös järkevä.
Hän pitää huolta porukastaan.
Tämä kohtaus... -Niin.
Anelet häntä ymmärtämään -
ja uskomaan sinuun. -Niin.
Olet rakas, Ive.
Se kertoo hänen aikuistumisestaan naiseksi,
joka hallitsee kohtaloaan,
sillä hän on ollut riippuvainen Jokerista.
Siinä on naisten voimaantumista.
Hän on hyvä esimerkki, outoa kyllä.
Hän ei saisi tappaa ketään,
mutta hän on hyvä esimerkki pärjätessään omillaan.
Haluatko tappaa minut?
En. Saat jäädä eloon,
jotta näen ilmeesi, kun johdan tätä kaupunkia.
Ennen kuin DC onnistui hahmojensa kehittelyssä,
yhtiö kompuroi 90-luvun lopulla.
Jäämies tulee!
Supersankareista tuli itsensä irvikuvia.
Sarjakuvien myynti pysähtyi, kun sijoittajat kaikkosivat.
FANIT MUUTOKSEN KESKELLÄ
Milestone Media lopetti neljän vuoden jälkeen...
MILESTONEN MURHEET
...eikä sen lopusta paljon kohistu.
TERÄSMIEHEN IDENTITEETTIKRIISI
Keski-iän kriisin keskellä -
DC hamusi alan kuumimpia kykyjä.
He asettivat kohteeksi suositun piirtäjän Jim Leen -
ja tämän yhtiön WildStormin.
Aloitin DC:llä vuonna 1998.
VASTAAVA LUOVA JOHTAJA
He ostivat silloin WildStormin.
Myin yhtiöni myös siksi,
että sain luovuttaa liiketoimintapuolen -
DC:ssä oleville ihmisille.
Sain palata piirtämään ja kehittelemään sarjakuvia,
sillä sen takia tulinkin tälle alalle.
Jim Leen tulo DC:hen -
Marvelin ja Image Comicsin jälkeen...
PÄÄTOIMITTAJA
...oli yhtä järisyttävää -
kuin Jack Kirbyn siirtyminen DC:hen Marvelilta 1970-luvulla.
Hän on henkilö, joka määritteli sarjakuvien kerronnan -
kokonaiselle sukupolvelle.
Kukaan ei odottanut hänen päätyvän DC:lle -
eikä vain töihin,
vaan ohjaamaan koko yhtiön tulevaisuutta.
Uuden vuosituhannen kynnyksellä -
Jim Leen dynaaminen, tarkka piirrosjälki virkisti DC:n imagoa -
ja määritteli sen hahmoja 2000-lukua varten.
Tekijöinä -
me kerromme tarinoita, koska välitämme hahmoista -
ja tarinankerronnasta.
Tiedämme myös, että tarinat ovat hyvä tapa -
käsitellä huolenaiheitamme tai pelkojamme.
Levottomina kriisiaikoina -
se on nähty yhä uudestaan.
Tein Wonder Womanin tarinaa,
missä Jokeri saa haltuunsa presidentin lentokoneen -
ja pudottaa sen Times Squarelle.
KIRJOITTAJA/PIIRTÄJÄ
Juuri ennen lehden painamista tapahtui syyskuun 11. päivän isku.
Peruutimme julkaisun.
Tarinaa oli pakko muuttaa.
Wonder Woman pelasti Times Squaren.
Ja tärkeintä oli suuri taistelu lopussa -
Teräsmiehen ja Wonder Womanin välillä.
Se päättyi sivulla...
Se päättyi...
Teräsmies romahtaa Wonder Womanin syliin -
miettiessään ihmisiä, joita hän ei voinut pelastaa.
Wonder Woman lohduttaa häntä -
ja sanoo, että me selviämme siitä.
Muistan kiistelleeni siitä päätoimittajan kanssa.
Hänen mielestään Teräsmiehen piti olla sankarillinen ja vahva,
sillä sitä maa tarvitsi.
Yritin selittää,
että yksi hetki ei pilaisi sitä vaikutelmaa.
Se oli myös Wonder Womanin hetki.
Hän toimii niin.
Vielä nytkin...
Olen iloinen, että pidin pääni.
DC teki oikean päätöksen pitäessään sen mukana.
Kun kansakunta joutui terrorismin uhriksi,
supersankarit väistyivät oikeiden sankarien tieltä.
Niiden kansalaisten, jotka vaaransivat kaiken -
palauttaessaan kaikkien uskon ihmisyyteen.
Useimmat sarjakuvayhtiöt halusivat tehdä jotain -
auttaakseen uhreja ja pelastajia.
SYYSKUUN 11. PÄIVÄ 2001
DC päätti tehdä albumin.
Kansikuva on kunnianosoitus DC:n klassikkokannelle,
The Big All-American Comic Bookille,
joka oli ensimmäisiä tahollaan.
Saimme kerättyä -
satojatuhansia dollareita tärkeälle kohteelle -
ja tehtyä tarinoita, jotka vaikuttivat asioihin.
PIIRITETTY AMERIKKA
Kun maailma mutkistuu -
ulkoisten tai sisäisten kiistojen takia...
VASTAAVA TUOTTAJA
...sitä enemmän tukeudumme näihin hahmoihin.
Ne sopivat täydellisesti siihen,
että kyseenalaistamme asioita.
Ne myös muistuttavat siitä,
että loppujen lopuksi haasteet voi voittaa -
ja niistä voi oppia.
Syyskuun iskujen jälkeinen levoton maailma -
tarvitsi supersankarin, joka voittaisi itse pelonkin.
Olkaa hyvä.
Brittiohjaaja, joka ei ollut tehnyt töitä sarjakuvien parissa,
auttoi Yön ritaria palaamaan.
Christopher Nolan teki elokuvan Batman Begins.
"Uudelleenkäynnistys"-sanaa -
ei silloin yhdistetty -
elokuviin, sarjoihin ja muuhun.
Se, että Batmanin alkuperä aiottiin kertoa uudestaan -
erittäin karhealla tavalla,
tuntui kumoukselliselta.
Halusin kertoa supersankaritarinan -
realistisella ja todellisuuteen pohjautuvalla tavalla.
OHJAAJA, YÖN RITARI -TRILOGIA
Toki korostimme piirteitä,
mutta emme käsitelleet sitä sarjakuvaelokuvana -
tai pelkästään sellaisena.
Kamerat käyvät.
Onnea kaikille.
Olkaa hyvä.
Nolanin trilogian toinen osa -
laajensi hahmojen psykologista puolta.
VAROITUS: OIKEITA VEITSIÄ
Se myös muutti lepakkomiehen arkkivihollisen -
täysiveriseksi terroristiksi.
Hyvää iltaa, hyvät naiset ja herrat.
Jokeri on looginen vastine Batmanin kaltaiselle hahmolle.
Miksi noin vakava ilme?
Se johtui osittain Batmanin omasta rajusta käyttäytymisestä.
Hän pukee naamion, hyppii katoilta ja vastustaa rikollisia.
En halua tappaa sinua.
Mitä tekisin ilman sinua?
Sinä täydennät minut.
Heath Ledgerin roolisuoritus toi hänelle Oscar-palkinnon hänen kuolemansa jälkeen.
Se oli ensimmäinen Oscar-palkittu...
PÄIVYSTYS
...sarjakuvahahmo-rooli.
Minulta kysytään, mistä niistä pidin eniten.
Nolan teki mielestäni yhden kolmiosaisen elokuvan.
VASTAAVA TUOTTAJA
Tarina on upeasti rakennettu.
Nolan paransi tyylilajin arvostusta.
Ei enää sanottu: "Hieno sarjakuvaelokuva."
Sanottiin: "Hieno elokuva."
YÖN RITARIN PALUU
Nolanin trilogia hallitsi myyntitilastoja -
tuottaen maailmanlaajuisesti lähes 2,5 miljardia dollaria.
Menestys toi paineita uusille kustantajille.
DC COMICS KAIPAA SANKARIA
Jim Leen ja Dan DiDion piti pelastaa kehnosti myyvät sarjakuvat.
Minulta kysyttiin, keitä kilpailijat ovat.
Sanoin, ettei ainakaan Marvel.
KUSTANTAJA
Sanoin kilpailijoiksi television ja elokuvan.
Jos niistä tulee hahmojen välittäjiä ja ääniä,
työmme kadottaa merkityksensä.
Ideoiden saamiseksi -
DC kääntyi fanisuosikin, kirjoittaja Geoff Johnsin puoleen.
Hän teki version 50-luvun klassikkohahmosta,
Barry Allenista Salamana.
Hänen alkuperänsä piti uudistaa.
KIRJOITTAJA
Hänellä ei ollut nykyaikaista alkuperätarinaa.
Mietin siis aikamatkaa -
ja hahmoa, joka on rikosteknikko.
Hänen äitinsä tapettiin ja isänsä tuomittiin teosta.
Allen halusi selvittää tekijän.
Hänen tunne-elämänsä oli jämähtänyt siihen hetkeen.
Hän muuttui Salamaksi -
ja pystyi siten jatkamaan eteenpäin.
Olipa murhenäytelmä mikä hyvänsä, pitää jatkaa eteenpäin.
Kun valitsin sen tarinan,
tiesin haluavani kahden vuoden jakson Barry Allenin elämästä.
Halusin viimeiseksi tarinaksi Flashpointin,
jossa hän palaa ajassa taaksepäin ja pelastaa äitinsä.
Siitä piti tulla DC Universen hullu versio,
joka on väkivaltainen.
Se näytti erilaiselta Barryn tekemän muutoksen takia.
Johnsin Flashpointin takia -
Lee ja DiDio päättivät nopeasti lopettaa jokaisen DC:n tarinan.
He sanoivat: "Haluamme uusia DC Universen -
tämän avulla."
Flashpointia ei tehty sitä varten.
He liittyivät mukaan nopeasti,
sillä siihen oli silloin tilaisuus,
ja halusimme muuttaa kaiken.
UUSI 52! OIKEUDEN PUOLUSTAJAT
DC julkaisi Universen uudestaan 52 uudella nimellä.
Luku viittasi maapallojen määrään multiversumissa.
Yhtiö julkaisi uudet lehdet -
lehtinä ja digiversioina yhtä aikaa ensimmäistä kertaa historiassa.
New 52 -kampanja oli tilaisuus -
saavuttaa uusi fanikunta -
ja esitellä kaikille hahmomme -
nykyaikaisempina.
Hahmot olivat nuorempia.
Ne eivät olleet isiemme ja isoisiemme supersankareita.
Tehdäksemme vaikutuksen -
meidän piti tehdä jotain paljon laajemmin.
Yläkertaan. Kiitos.
Täällä Manhattanin Midtownissa -
fanit odottavat uutta ensimmäistä numeroa -
The Justice Leaguesta.
Olen New 52:n Supergirl.
Olen Musta Kanarialintu.
New 52:n ansiosta -
ihmiset intoilivat uudistuksesta,
joka oli tilaisuus loikata uuteen maailmaan -
ja lukea hahmoista aivan uudesta näkökulmasta -
ilman entisiä käsityksiä.
Se on hieno.
Ole hyvä.
Tuolta kautta.
On se reilua tai ei,
DC:llä on fanien keskuudessa maine -
asioiden jatkuvana uudistajana.
KRIISI TULOSSA DC:HEN NEW 52
Suurimmat otsikot sanovat:
"Uudistimme koko hahmovalikoiman -
ei vain uusilla ensinumeroilla, vaan uudella jatkumolla."
Se toimi ja sai asiakkaat sarjakuvakauppoihin.
Mutta osa lukijoista -
koki olonsa petetyksi.
GRUNDY HÄMMENTYNYT DC:N MUUTOKSISTA
Uskon, että johto osaa hommansa,
ja toivon kaiken sujuvan hyvin.
Se on suuri riski.
Tavallisesti fani sanoo: "Jos minä päättäisin,
tekisin hahmoille näin ja näin -
ja kertoisin tiettyjä tarinoita."
Sitten pääsee siihen asemaan:
"Hitto, mitä tälle tehdään?"
Halusimme kunnioittaa menneitä.
Samalla halusimme luoda uuden tulevaisuuden.
Halusin osittain tuoda DC:hen myös hieman tyyliä.
Ihmiset pitää saada innostumaan tästä,
ei siitä, mitä he lukivat lapsina.
Se oli tavoitteemme,
ja New 52 oli sen lopputulos.
Se innosti koko alaa.
DC pyrki laajentamaan fanikuntaa -
ja osoitti halunsa -
riskien ottoon hahmojen suhteen -
kehittämällä maailmaansa videopeleissä.
Olen pelannut videopelejä aina, mutta en ollut tehnyt niitä.
VIDEOPELIEN KIRJOITTAJA
Arkham Asylumin kaltaisen pelin kirjoittaminen -
oli erittäin haastavaa.
Katsojan mielestä kiehtova tarina -
ei päde videopelin pelaajaan.
Batman: Arkham -pelisarja -
yhdisti supersankarifantasiaa toimintaseikkailuun.
Pelaajat saivat tutkia laajaa, avointa maailmaa.
Se nosti roolipelit seuraavalle tasolle.
Batman saapui. Leikatkaa hänet kahtia.
Lisähaastetta saadakseen -
DC teki yhteistyötä erittäin menestyneen -
ja kiistanalaisen videopelisarjan kanssa.
Se oli Mortal Kombat.
Mortal Kombatin maailma on hyvin väkivaltainen.
VASTAAVA LUOVA JOHTAJA
DC ei ole sitä.
Sarjakuvat ja videopelit kuuluivat lapsuuteeni.
En halunnut katkaista Batmanin päätä.
Se meni liian pitkälle.
Meidän piti tehdä jotain,
joka laajensi DC:n hahmoja.
Tuo ja se, ettei pää peitä sitä,
vaan käsi näkyy.
Ed Boon sai johdolta luvan luoda väkivaltaisen DC-maailman,
joka oli Mortal Kombatin tyylinen taistelupeli nimeltä Injustice.
Siihen asti -
DC:n tarinoissa Teräsmies oli kunnollinen.
Halusimme esittää kysymyksen.
"Entä jos hän olisi paha?
Entä jos Teräsmies tappaisi?"
Emme todellakaan halua jatkuvasti luoda -
samaa asiaa uudestaan.
Luullaan, että hahmot ovat hauraita.
Heitä pitää säilyttää hyllyllä.
Heihin ei saa koskea, sillä he hajoavat.
He voivat hajota täysin.
Mutta eihän se niin ole. He ovat timantinkovia.
Riskejä täytyy siis ottaa. Pitää kokeilla.
Me olimme luomassa -
omaa palaamme multiversumista.
Lujitimme videopelien aseman -
näiden upeiden tarinoiden kertojina.
Saadakseen kaikenikäisiä pelaajia...
Uusi avaruuspukuko?
...DC-LEGO-pelit veivät hahmot vastakkaiseen suuntaan.
Interaktiiviset seikkailut antoivat tilaisuuden -
valita pelattavan hahmon -
rodusta, sukupuolesta tai muodista piittaamatta.
Lapset pelaavat nyt videopelejä -
ensiesittelynä siihen maailmaan...
TUOTANNON JOHTAJA
...ja sen hahmoihin.
Tarinan lukeminen suo tilaisuuden elää tarinaa hahmoineen kuvitelmissa.
Pelaaminen suo varsinkin nuorille pelaajille -
tilaisuuden luoda oma tarinansa.
DC:n videopelit synnyttivät ideoita, jotka kukoistivat muualla.
Batman! Vau!
Olet aivan oikeassa.
Pääjohtaja Diane Nelsonin johdolla -
DC Comics muutti nimensä DC Entertainmentiksi -
ja pyrki käyttämään hahmoja määrätietoisemmin eri ilmaisumuodoissa.
Pidän hahmoista ja tarinoista tarpeeksi.
Niitä pitäisi sovittaa kaikessa mahdollisessa,
sillä haluan nähdä niitä kaikkialla.
Supersankarien fanitus oli entistäkin kiihkeämpää,
ja Marvel ja DC kilpailivat elokuvateatterien herruudesta.
Kumpikaan ei ollut valloittanut vielä televisiota.
DC lähestyi Greg Berlantia,
draamatuottajaa ja sarjakuvien ystävää.
Hahmot olivat tästä maailmasta mutta silti erilaisia.
Se ero oli asia,
joka piti heidät etäällä muista -
ollen kuitenkin osa heidän sankaruuttaan.
Olin kaapissa pysyttelevä homopoika.
Hahmot olivat ystäviäni.
VIHREÄ LYHTY
Muistan samastuneeni heihin -
ja tunteneeni, että heillä oli salaisuus.
Minua kiinnosti enemmän heidän peiteminänsä -
kuin heidän supersankarihahmonsa.
Berlantin ensimmäinen sarja ilmestyi vuonna 2012.
Se kertoi miljardööri Oliver Queenista,
joka kävi rikollisia vastaan Vihreänä Nuolena.
Hän oli Robin Hoodin ja Batmanin sekoitus.
Olkaa hyvä!
Hän oli mies, joka kosti koko yhteisön puolesta,
sillä se oli unohdettu.
Ehdotimme, että ensimmäisessä jaksossa -
näemme hänen tappavan jonkun.
Kukaan ei saa tietää salaisuuttani.
Se oli järkytys yleisölle.
Ihmiset tajusivat heti,
että he eivät tienneet, mitä tapahtuisi.
Toivottavasti hänestä tulee sankari.
Ajattelin, että omankädenoikeutta harjoittava on rikollinen.
Mutta kuka hän onkin,
hän uhraa paljon auttaakseen kaupungin asukkaita.
Se tekee hänestä sankarin, eikö niin?
Hän ei ollut kukaan kolmesta suurimmasta hahmosta,
joten saimme pitää hauskaa ja tehdä kokeiluja,
sillä taakkana eivät olleet odotukset,
jotka liittyvät tunnetuimpiin hahmoihin.
Arrow sai melko paljon katsojia.
Kahden esityskauden jälkeen -
Berlanti sai johdettavakseen toisenkin supersankarin -
DC TV Universen laajentuessa salamannopeasti.
Salama-sarjaa oli kokeiltu 20 vuotta aiemmin.
Hahmon voimia ei pystytty esittämään -
silloisen televisiotekniikan avulla.
Kolme, kaksi, yksi. Olkaa hyvä.
Halusimme tutkia hänen nopeuttaan -
ja saada yleisö tuntemaan se.
Se oli lähinnä sitä innostusta, mitä tunsin lapsena.
Muitakin sarjoja, kuten Supergirl, syntyi sen pohjalta.
Jokaisessa oli lämpöä, huumoria ja näyttävyyttä.
Lempiasiani Supergirlissä -
oli hänen mottonsa, joka on ollut -
sarjakuvissa koko ajan.
NÄYTTELIJÄ
"Toivoa, apua ja myötätuntoa kaikille."
Pidän hänen lempeydestään.
Pidän siitä, että hän haluaa auttaa ihmisiä -
ja muuttaa asioita.
Maapallolla ei ole vain yhtä sankaria.
Sillä on nyt minut.
Yhteen punoutuva tv-maailma tunnettiin nimellä Arrowverse.
Niin tehtiin sarjakuvillakin.
Rakensimme maailman samalla tavalla kuin aiemmin sarjakuvissa -
ja laajensimme sitä siten.
Minusta sarjakuvat yleensäkin -
sopivat paremmin televisioon,
sillä niissäkin oli jaksoja.
Se muoto sopi televisioon.
Meihin teki vaikutuksen heidän kunnianhimonsa -
ja DC Universen herättäminen eloon.
He aloittivat sarjakuvat perustanaan -
ja kertoivat omia tarinoita.
Surimme hiukan sitä,
että ne tavallaan omivat osan yleisöä,
joka oli lukenut sarjakuvia,
sillä he tyydyttivät nälkänsä tv-sarjoilla.
DC:n hahmot täyttivät viihdemaailmaa,
kun yhtiö päätti muuttaa.
DC COMICS SIIRTYY GOTHAMISTA LOS ANGELESIIN
DC sulki toimistonsa New Yorkissa 80 vuoden jälkeen.
Joillekin se oli aikakauden loppu.
Sarjakuvia tulee ja menee. Ihmiset muuttuvat.
Mutta lämpö, jota olemme saaneet kokea täällä,
on ollut aivan upeaa.
Haluan kiittää teitä kaikkia,
kun tulitte tänne.
Joten... -Aivan.
Kippis!
Se oli raastavaa. Ja fyysisesti rankkaa.
Henkilökunta oli suurenmoista.
Yritämme yhä julkaista lehtiä, sillä ne ilmestyvät kuukausittain.
Se pitää muistaa säännöllisin väliajoin.
Sarjakuvat ovat liiketoimintaa.
Se on bisnestä.
DC Entertainmentin pääjohtaja Diane Nelson -
sanoi päätöstä ja sitä seuranneita irtisanomisia uransa vaikeimmiksi.
DC:n muutto teki asian selväksi.
Amerikan ensimmäinen sarjakuvayhtiö tähtäsi Hollywoodiin.
Toimintaohjaaja Zack Snyder esitteli kunnianhimoisen näkemyksen -
laajennetusta maailmasta -
elokuvassa Batman v Superman, Dawn of Justice.
Bruce Wayne tapaa Clark Kentin.
Mahtavaa.
Snyder esitteli hahmon, joka oli jätetty syrjään 70-luvulta asti.
Toitko hänet?
Luulin, että sinä toit.
Elokuvan julkaisu vuonna 2015 sopi Wonder Womanin 75-vuotispäivään.
Sinä syksynä YK nimesi hänet kunnialähettilääksi -
naisten ja tyttöjen voimaannuttamisessa.
Teemme töitä uusien ja epätavallisten kumppaneiden kanssa -
ja muodostamme luovia liittolaisuuksia,
jotta tavoitamme mahdollisimman laajan yleisön kautta maailman.
Kunnianosoitus herätti vastareaktion.
Meistä sarjakuvahahmo,
jolla on yllään...
YK:N TYÖNTEKIJÄ
... Playboy -pupun asu,
ei ole sopiva sanoma tytöille -
tai pojillekaan -
naisten vahvuudesta.
Se on mielestämme toksinen sanoma.
PROTESTIT PÄÄTTÄVÄT WONDER WOMANIN TAISTELUN TASA-ARVOSTA
Kohu ei hätkähdyttänyt ohjaaja Patty Jenkinsiä,
joka oli uranuurtaja Wonder Womanin ensielokuvan ohjaajana.
Kun tekee Wonder Womanin elokuvaa,
kohtaa vastustusta joka vaiheessa ympäri maailmaa.
Odottakaa tässä. Menen edeltä.
Minun on joskus vaikea uskoa ihmiskuntaan.
OHJAAJA
Kuten me kaikki, kun koemme yhteiskunnan kriisejä -
joka puolella -
ja näemme katkeruutta ja vihaa -
Internetissä ja ihmisten keskuudessa.
Mitä Wonder Woman tekisi?
Ole varuillasi ihmisten maailmassa.
He eivät ansaitse sinua.
Tulin tilanteeseen, jossa kaikkia pelotti -
tehdä hänestä hyvin viehättävä.
Diana... -Mitä teet?
Ei käy noin vähissä vaatteissa.
Toistin, ettei sitä mietittäisi Teräsmiehen kohdalla.
Eikä muidenkaan hahmojen kohdalla.
Miksi niin tehtiin hahmoni kohdalla?
Pitävätkö sotilaat tällaista teidän maassanne?
Ei ole kyse siitä, että makaisi hänen kanssaan.
Teen hänestä unelmani siitä,
että jos saisin kaiken toivomani sillä tavalla,
minäkin näyttäisin hyvältä miesten lailla.
Olisin suurempi, vahvempi, mahtavampi, pidempi -
ja kaikkea sitä.
Siirtykää lähemmäs ja polvistukaa,
katsokaa ympärillenne -
ja menkää asemiin. Säilyttäkää innokkuus.
Osuuko se? Onko tuo hyvä kohde?
Kyllä. Keskittykää tavoitteeseen.
Patty ja minä keskustelimme moneen otteeseen -
tästä hahmosta.
Hänen näkemyksensä Dianasta vastasi omaani.
Wonder Woman on kaikkea.
NÄYTTELIJÄ
Hän voi olla haavoittuva ja herkkä -
sekä vahva kovanaama ja taistelija.
Wonder Woman rikkoi elokuvallisen lasikaton -
ja teki historiaa ensimmäisenä supersankarihittinä,
jonka ohjasi nainen ja jonka pääroolissa oli nainen.
Kriitikot osoittavat yhtä kohtausta,
jossa hän nousee juoksuhaudasta rintamien väliin.
Se oli konkreettinen voimaantuneisuuden, toimijuuden -
ja itsevarmuuden teko.
Se ilmestyi juuri oikeana kulttuurisena hetkenä -
ja herätti vastakaikua yleisöissä kautta maailman.
Wonder Woman julkaistiin -
juuri ennen kuin seksuaalista väkivaltaa vastustettiin kautta maailman -
#Me Too -kampanjassa.
Hei, hei, hou, hou, seksuaalinen väkivalta suohon.
Minä myös. -Minä myös.
NÄYTTELIJÄ
Hän on aina ajankohtainen.
Hän on sitä 2040-luvulla -
ja 2090-luvullakin.
Hän on sitä, koska hän on me.
Tähtien kokoontuminen julkaistiin marraskuussa vuonna 2017.
Salamasta Aquamaniin -
vielä useammat supersankarit liittyivät samaan maailmaan -
elokuvassa Justice League.
Kokoan tiimiä erikoiskykyisistä ihmisistä.
Vaisujen lipputulojen -
ja suoratoistolupausten jälkeen -
ohjaaja Zack Snyder sai julki alkuperäisen näkemyksensä -
neljätuntisen ohjaajan version avulla.
Osasyy siihen, että DC on maailmanlaajuinen ilmiö,
ovat tietenkin elokuvat ja tv-sarjat.
Mutta tarinankerronnan -
pitää muuttua pysyäkseen ajankohtaisena ja nykyaikaisena.
Tarinamme ovat keihään kärki,
kun yritämme muuttaa yhteiskuntaa.
Kun aluksi ehdotin The Other History of the DC Universea,
en tiennyt, mitä mieltä he olisivat uudelleenarvioinnista...
KIRJOITTAJA
...ja DC Universen purkamisesta.
Katsoisin sitä rodun ja edustuksen näkökulmasta -
ja kävisin läpi hetkiä,
jotka eivät ole ikääntyneet hyvin.
Viisiosaisessa sarjassa, joka julkaistiin vuonna 2020,
Oscar-palkittu käsikirjoittaja John Ridley -
korjasi ongelmallisia tarinoita DC:n menneisyydestä -
ja antoi äänen syrjään työnnetyille hahmoille.
Jos emme tee kaikkea sen eteen,
että tarinankerronnan tila -
kuvastaa nykyaikaa paremmin,
emme rakenna asioita DC:n kaltaisten yhtiöiden aidolle perustalle.
Jos katsomme tarinoiden kertojia Universessä nykyään,
väittäisin, että he ovat monimuotoisin joukko,
mitä sen historiassa on nähty.
Kun ylistetty sarjakuvaromaanien tekijä Gene Luen Yang liittyi DC:hen,
hän matkasi ajassa taaksepäin -
kertoakseen nykyaikaisen tarinan rodusta Amerikassa.
Nopeampi kuin luoti.
Vuonna 1946 Superman-radio-ohjelma teki "The Klan of the Fiery Crossin",
tarinan, jossa Teräsmies puolustaa kiinalaisamerikkalaista perhettä -
huppupäisiä rasisteja vastaan.
LAPSET! POIS IKKUNAN LUOTA!
HE NÄYTTÄVÄT KUMMITUKSILTA!
Albumissa Superman Smashes the Klan -
Yang kertoi radioklassikon uudestaan -
nykyaikaisen aasialaisperheen näkökulmasta,
kun perhe muutti Metropolisiin.
Vuoden 1946 radio-ohjelmassa käsitellyt teemat -
ovat olemassa edelleen.
YKSI ROTU! YKSI VÄRI! YKSI USKONTO!
Halusimme tutkia -
nykymaailmassa tapahtuvia asioita.
Ette syrjäytä meitä.
Se on eräs DC Comicsin vahvuuksia.
Voimme puhua nykyajasta käsittelemällä menneitä -
vuosikymmeniä vanhassa Universessä.
"S"-KIRJAIN ON MUINAINEN TOIVON SYMBOLI
Lapseni ovat puoliksi korealaisia,
enkä haluaisi heidän nolostuvan -
tai haluavan etääntyä siitä, keitä he ovat.
Sen takia on erittäin tärkeää, että luomamme sisältö -
ja tarinankerrontamme -
nostavat ja esittelevät erilaisuuden tärkeyttä,
sen kunnioittamista -
ja sitä, että se on supervoima.
Kaipuu monimuotoisiin näkökulmiin -
johti Milestone Median perustamiseen uudelleen vuonna 2021 -
lähes 30 vuotta sen debyytin jälkeen.
MILESTONE PALAA
Työtä täytyy uudistaa jatkuvasti.
Hahmoihin täytyy luoda uutta henkeä jatkuvasti.
"Mutta kokeillaan sitä tai tätä.
Pidetään se tuoreena."
Kahden alkuperäisen perustajan lisäksi -
Hollywood-vaikuttaja Reginald Hudlin -
tuli mukaan herättämään yhtiön henkiin.
Emme halunneet nostalgista yhtiötä.
Jos pysymme Milestonen hengessä mukana,
emme voi jumittua menneisyyteen.
YKSI OMISTAJISTA
Meidän täytyy siirtää hahmot -
tälle vuosituhannelle ja todeta:
"Mikä on nykyään tärkeää?"
Halusimme tehdä klassikkohahmoja.
Halusimme luoda alkuperäisiä hahmoja.
Aioimme pysyä uskollisina Milestone Median nimelle.
MILESTONEN ANIMAATIOELOKUVA KESKEISIN DC:LLÄ
Milestone on kiistatta tärkein musta supersankarimaailma.
TOIMITTAJA
DC COMICS PALJASTAA MILESTONE MEDIAN JATKON
Jos olisi nähty enemmän vaivaa -
niiden hahmojen saamisesta valtavirran tietoisuuteen,
ne eivät olisi ehkä kadonneet.
Olimme aikaamme edellä. Kun aloimme tehdä materiaalia,
puhuimme asioista,
joista puhutaan vielä nytkin.
Nyt on hyvä hetki palata,
esittää samoja kysymyksiä -
ja tutkia samoja aiheita -
varsinkin nykytapahtumien valossa.
Viime vuosina on fanien keskuudessa ilmennyt yrityksiä -
poistaa politiikka tuottamistamme sarjakuvista.
Hassua, sillä monet DC Comicsin hahmoista -
ovat olleet poliittisia syntymästään lähtien.
Ei ole salaisuus, että DC Comics on pilannut supersankarit -
ehkä jopa lopullisesti.
Se poisti Teräsmiehen patrioottiset sanat "amerikkalainen elämäntapa".
Se korvataan sanoilla "ja parempi huominen".
Miksi sotkea asia, joka on ollut olemassa jo kauan?
DC COMICS POISTAA "TAISTELUN AMERIKKALAISESTA ELÄMÄNTAVASTA"
Luokaa uusi woke-supersankari, jos sellaisen haluatte.
Heräsin aamulla ja näin uuden biseksuaalisen Teräsmiehen.
Vihdoinkin.
Kannattaa hengähtää, jos ei pidä nykyisistä sarjakuvista.
KIRJOITTAJA
Ne muuttuvat pian, kuten aina.
Pitää muuttua yhteiskunnan mukana.
Säikähtävätkö ihmiset, koska Teräsmiehen poika on biseksuaali?
Oletteko te elossa?
Se heijastelee nykypäivää.
Tarinat eivät voi pysyä vuodessa 1966 -
tai vuodessa 1986, sillä niitä aikoja ei enää ole.
Maailma on hyvin erilainen.
Sarjakuvien fanittaminen on mutkikasta.
Niiden fanit ovat kiihkeitä, ja heitä on vaikea miellyttää.
Kun ajattelen Vartijoita, mietin omia epäilyksiäni,
sillä Vartijoiden kohdalla -
fanit eivät halua, että siihen kosketaan.
Fanien epäilykset olivat väkeviä,
kun DC ilmoitti suunnittelevansa Vartijat -tv-sarjaa.
Sen kehittelijä Damon Lindelof, joka tunnettiin Lost -sarjasta,
halusi päivittää rakastetun sarjan nyky-yleisölle.
Kun 13-vuotiaana luin Vartijat...
VASTAAVA TUOTTAJA
...se oli hengellinen kokemus.
Se opetti minulle kaiken kerronnasta.
Alkuperäinen Vartijat sijoittuu 80-luvulla Reaganin aikaan.
VENÄLÄISET AFGANISTANISSA
Huoli ydinsodasta oli sen ajan pääasiallinen pelko.
Damon sanoi: "Jos teen sen, mitä aihetta käsittelisin?"
KUVAUKSET
Sen sijaan, että kertaisivat Vartijoiden tarinan tarkasti, kuten elokuva teki,
Lindelof työryhmineen loi yhdeksän jakson pituisen tarinan -
ja uusia hahmoja.
Päivää, rikosetsivä.
Oletko Angela?
Enkö saa tietää, kuka olet?
Alkoi tuntua, että minulla voisi olla kiinnostava toteuttamistapa,
joka kunnioittaisi alkuperäistä matkimatta sitä liikaa.
Alkuperäinen Vartijat ja meidän versiomme esittävät erään kysymyksen.
"Miksi pukeutua naamioon?
Miksi joku tekee niin?"
Missä kulkee supersankarin, omin päin toimijan ja poliisin ero?
Naamiot pelastavat ihmisiä.
Naamiot tekevät julmaksi.
En usko HBO:n, DC:n, Warnersin tai muiden ajatelleen,
että ottaisimme pyhänä pidetyn sarjakuvan,
jota ei tunnettu mustista hahmoista,
ja tekisimme siitä -
supersankaritarinoiden syvällisimmän rotukeskustelun.
Olen FBI:stä.
Onko oikeuksianne loukattu? -Niitä ei luettu...
Vitsailin. En välitä.
Haluamme tarinan Amerikan tuntuvan tutulta.
Antaa mennä!
Jos jostakin puhuttiin vuonna 2019,
siitä pitää puhua sarjan vuodessa 2019,
sillä muuten siihen ei voi samastua.
Tarina kertoo Angela Abarista,
etsivästä, joka käy poliisin korruptiota ja valkoisia terroristeja vastaan -
naamioituna sankarina Sister Nightina.
Minä löydän valkoisen ylivallan, ja se haisee valkaisuaineelta.
Hän on supersankari vailla supervoimia. Hän on supertaitava ja älykäs.
NÄYTTELIJÄ
Jos pelastaa päivän ilman supervoimia,
eikö silloin ole vielä superimpi?
Vuosi Sister Nightin jälkeen -
täysin erilainen sankaritar palasi kuvaruutuihin -
vailla supervoimia ja mielenterveyttä.
Hei, pojat.
Harley aiheuttaa kaaoksen.
NÄYTTELIJÄ/TUOTTAJA
Ajattelen häntä niin, ja onkin parempi,
ettei hänen tarvitse olla moraalikeskus -
tai minkäänlainen tunnekeskus.
Se antaa hänelle tilaa käyttäytyä enemmän -
omana itsenään.
Mitä?
Ohjaaja Cathy Yanin tuella -
Robbien roolisuoritus Birds of Preyssä -
teki Harley Quinnistä DC:n suosituimpia -
ja mielipuolisimpia hahmoja.
Pidän Harleysta, sillä hän on pähkähullu.
Eikö meissä kaikissa ole jotain...
OHJAAJA
...joka haluaa tehdä, mitä lystää,
oli se mitä hyvänsä?
Harleyn huikea suosio alleviivasi antisankareiden houkutuksen -
ja auttoi James Gunnin The Suicide Squadin syntymistä.
Olen laatinut ensimmäisen kohtauksen.
Olemme kellarissa -
ja vetäydymme kauemmas, kun hän tulee konekiväärin kanssa.
Hän kävelee ja ampuu,
kun kukat, yksisarviset ja muu roina lentää hänestä ulos.
Supersankarit esitetään usein jumalina ja muuna sellaisena.
Minun supersankarini eivät ole sellaisia.
Anteeksi, että olen myöhässä. Piti käydä kakkosella.
Hyvä tietää.
Katso heitä ärsyyntyneenä: "...vitsailetteko?
Ammuitteko päin näköä?"
Supersankarini ovat kusipäitä, jotka ovat jumiutuneet -
jumalten leikkikentälle.
Hän tosiaan heittää ihmisiä polkkapilkuilla.
The Suicide Squad oli mahtava sarjakuva.
Supersankarielokuvasta tuli hallitseva elokuvakerronnan muoto -
tekniikan ansiosta.
Näimme supersankareiden tekevän asioita,
joita olimme nähneet heidän tekevän sarjakuvissa.
Voimme uskoa siihen.
Ne ovat luultavasti hyppyleikkauksia.
Hyppy, hyppy...
Jimmy on ohjaajana visionääri.
Tästä näkee, että mittakaavasta tulee valtava.
Hänen huumorinsa on outoa ja hauskaa.
Mitä tarkempaa jokin on,
joskus se on sitä hauskempaa.
Hänen huumorinsa on hyvin outoa ja tarkkaa.
Käsi.
Kyllä, se on kätesi, Nanaue. Erittäin hyvä.
Kerron melko rumia tarinoita.
Mutta jonkin merkityksellisen löytäminen -
tai vihjaaminen johonkin suurempaan -
on minulle hyvin tärkeää.
Se luo perustaa näille tarinoille,
sillä ne liittyvät aitoihin tunteisiin ja ristiriitoihin.
The Suicide Squadin antisankariryhmä -
oli vastakohta oikeamieliselle kolmikolle.
Se todisti, että DC:n laaja, jatkuvasti kasvava maailma -
voi vedota lähes jokaiseen.
Supersankareita ja -konnia, antisankareita. Jokaisen mielestä...
NÄYTTELIJÄ
...DC:llä on jokin hahmo, johon samastua.
Sinulla on kaksi vaihtoehtoa.
Voit olla maailman tuhoaja -
tai sen pelastaja.
Kun olin nuori, Black Adamin kaltaisella tyypillä -
oli omat moraalisääntönsä.
Se merkitsi minulle jotain.
ENSIMMÄINEN NUMERO
Sarjakuvat ovat huikeita.
Niissä voi kertoa vaikuttavia tarinoita kaikista aiheista.
Tarvitaan vain rohkeutta niiden kertomiseen.
On etuoikeus kertoa näitä tarinoita näillä hahmoilla.
Samalla on niiden suojelija jonkin aikaa.
On aina haastavaa...
PÄÄJOHTAJA
...varmistaa, ettei menetä niitä ihmisiä, jotka ovat tukeneet kehitystä.
Täytyy säilyttää tasapaino ja varmistaa,
että ainesta on tarpeeksi faniemme ydinjoukolle -
ja että sitä riittää myös uusien fanien saamiseen.
Se on erittäin haastavaa.
DC on säilynyt yli 80 vuotta -
ottamalla riskejä ja rikkomalla tarinankerronnan rajoja.
DC:llä sanotaan:
"Julkaiseminen on kulmakivi."
Teemme sarjakuvia sarjakuvien markkinoille.
Haluamme myös keksiä jotain uutta ja hienoa...
PÄÄTOIMITTAJA
...jota tv- ja elokuvaväki ei ole keksinyt.
Voimme tehdä mitä vain. Meillä ei ole erikoistehostebudjettia.
Upeiden tarinoiden kehittely on työtämme.
Eikä meillä ole oikeastaan rajoja.
Mitä vain, mitä voimme piirtää.
Etenkin DC Comics -
oli paikka, jossa ideat saivat olla vapaita ja kasvaa.
Ideat, joita siellä nyt kehitellään,
ovat ideoita, jotka valloittavat maailmaa -
seuraavien jopa 200 vuoden aikana.
Jokainen tekijäsukupolvi -
luo tarinoita ruuduilla ja pikseleillä -
ja kehittää DC:n hahmoja.
Kyllä!
Ydin pysyy kuitenkin samana.
Voima palauttaa uskomme ihmisyyteen -
ja lupaus rajattomista mahdollisuuksista.
Kyllä!
Jokaisen täytyy muistaa lapsuutensa, lukea taas sarjakuvia -
ja muistuttaa itseämme siitä, miksi ne tarinat kiehtoivat.
Onko se voima itsessään?
Vai onko se voima sen takia, että voimme toimia oikein?
Pidämme supersankareista syystä.
He edustavat suuria ihanteita.
He innostavat meitä.
Ja loppujen lopuksi hahmojamme ei katsota -
vain viihteen vuoksi,
vaan sankareiden takia.
Tunnistamme roolimme ja sen, miten voimme vaikuttaa.
Hoidamme sitä tehtävää yhdessä.
Tekstitys: Kati Karvonen